Интернет общество – България,

в рамките на финансирания от ЕС проект

FlossWorld

световно проучване на въздействието на свободния софтуер

най-любезно ви кани да участвате във

втория двудневен работен семинар на тема

Свободният софтуер в Югоизточна Европа

Събитието ще се проведе на 30-ти и 31-ви март със съдействието на Френския Културен Институт и Линукс за Българи

Основна тема на семинара: Резултати от извършването на глобалното проучване на свободен софтуер. Обсъждане на препоръките по отношение на бъдещата политика в региона, свързана с ИКТ и свободния софтуер. Нови проекти, бъдещо развитие и насоки за съвместно сътрудничество между фирмите, образователните и правителствени институции и общността на свободния софтуер.

Работният семинар в София е поредният от серия събития, провеждани последователно, в рамките на проект FLOSSWORLD, в различни точки на света - Буенос Айрес, Пекин, Бомбай.

Участници:

Канят се поддръжници на свободния софтуер и софтуера с отворен

код, представители на държавната администрация, академичната общност и бизнеса.

Сред гостите и лекторите на събитието ще бъдат:

координаторите на проекта – Международният Университет на ООН в Маастрихт – МЕРИТ (Холандия), които ще представят резултатите от проучването;

представители на FUNDECYT (Испания), реализирали един от най-мащабните проекти в Европа за миграция към Линукс с дистрибуцията си LinEx;

Хърватската организация MI2, занимаваща се със свободен софтуер и лицензите CreativeCommons на хърватски език;

Хърватската академична мрежа CARNET към Министерството на

науката и технологиите.

представители на македонската фондация Метаморфозис, занимаваща се с политиката по отношение на ИКТ в Македония.

представители на български академични институции, неправителствени организации и фирми.

Предварителна програма на семинара:

Място на провеждане: ул. “Христо Белчев” 7, Френски културен институт;

Зала: La Pyramide

ЕЗИК НА СЕМИНАРА: английски

30 Март, петък	
10:00 - 10:45	Представяне - Представяне на програмата и семинара - Кратка информация за проекта FlossWorld и провеждането на проучванията Ruediger Glott (MERIT), Jorge Martin (FUNDECYT) - Цели на работния семинар Юлия Велкова (Интернет общество – България), Ruediger Glott (MERIT), Jorge Martin (FUNDECYT)
10:45 - 11:45	Преглед на заключенията от предишния (първи поред) семинар в София, проведен през март 2006 Юлия Велкова, с участието на Marcell Mars (MI2), Ivana Fastic-Pajk(CARNET) и Filip Stojanovski (Metamorphosis Foundation)
11:45 – 12:45	Резултати от глобалното проучване по проект FlossWorld Ruediger Glott (MERIT)
12:45 – 13:30	Дискусия и въпроси Модератори: Юлия Велкова, Jorge Martin, Ruediger Glott
13:30 – 14:30	Обяд
14:30 – 16:30	Презентации и обсъждане на промените в политиките, свързани със свободен софтуер на Балканите, проведени проучвания и работа на НПО с държавния сектор. Препоръки на база резултатите от проучванията Хърватска (Marcell Mars и Ivana Fastic-Pajk) Македония (Филип Стояновски и Йорданка Петрушевска) България (Тодор Ялъмов, Център за изследване на демокрацията) Въпроси и отговори, дискусия
16:30	Приключване на първия ден
31 март, събота	
10:30 - 13:30	Презентации и дискусии върху международното сътрудничество, проекти и взаимодействие между общността за свободен софтуер, образователните институции и фирмите. Еволюцията на общностите и бъдещи проекти Презентации: Проектът OpenTC (Международен проект за изследване на бъговете в линукс ядрото и trusted computing) (Технически Университет – София) Система за дистанционно обучение в Техническия Университет - София (Венцислав Трифонов, ТУ-София) Развитието на българското общество за свободен софтуер – проблеми, идеи, бъдеще, нужди. (Мирчо Мирев, Линукс за българи) Модератор: Юлия Велкова
13:30 – 14:30	Обяд
14:30 – 16:30	Проектът SELF (Science Education and Learning in Freedom); (Деси Пефева, Интернет общество – България) Въпроси и отговори, дискусия Изводи от работния семинар и препоръки Закриване.

Julia Velkova

2006-01-30T13:37:12

julia

Julia Velkova